જીઆરપી મથકના પ્રભારી આર.પી. બાગરીએ જણાવ્યું કે આઝમગઢના તીલરિયા ગામના રહીશ મહંમદ ઉમરનું મુંબઈમાં કાપડનું કારખાનું છે. મુંબઈમાં તે તેના પરિવાર સાથે રહે છે.ગત રવિવારે ઉમરની પત્ની અને તેની પુત્રી ગોદાન એકસપ્રેસમાં આઝમગઢ જવા રવાના થયાં હતાં. ત્યારે તેની પુત્રીની તબિયત અચાનક લથડી ગઈ હતી. દવા આપવા છતાં તેની તબિયતમાં સુધારો થયો ન હતો.તેથી તેની માતાએ રેલવે ગાર્ડને વિનવણી કરવા છતાં તેની મદદે કોઈ ન આવતાં છાતીમાં દુખાવાના કારણે તેની પુત્રીનું મોત થયુ હતુ. અને તેની લાશ પણ સતના સુધી રઝળતી રહી હતી. છેવટે સતના તેના પરિવારજનોને લાશ સોંપવામાં આવી હતી.